Ljubičić u polufinalu Dubai Opena (26/2/05) - 2005-02-26
U maratonskom meču isprekidanom zbog kiše nadjačao je Britanca Tima Henmana
Tenis. Ivan Ljubičić plasirao se u polufinale turnira Dubai Open pobjedom nad Britancem Timom Henmanom sa 7-5, 6-4. Ljubičić i Henman morali su izići na teren sedam puta da bi dovršili susret, koji je, prekidan kišom, trajao šest sati i 45 minuta. Ljubičić je, inače, postao prava nemeza Henmanu, kojeg je porazio u četiri od pet posljednjih susreta. U drugom četvrtfinalnom susretu, Španjolac Tommy Robredo pobijedio je Nijemca Nicolasa Kiefera sa 6-4, 6-4. Četvrtfinalni susret između Rogera Federera i Andrea Agassija odgođeno je za danas. U sinoćnjim utakmicama NBA lige, New Jersey Netsi pobijedili su Charlotte Bobcatse s 93-86. Indiana Pacersi pobijedili su na domaćem terenu Cleveland Cavalierse sa 106-92, uglavnom zahvaljujući pomoći s klupe u završnici susreta, kada su u igru ušli rezerve Fred Jones, Jams Jones i Eddie Gill. Odlično su igrali i Stephen Jackson s 28 i Jermaine O'Neal s 20 koševa za Pacerse. Denver Nuggetsi pobijedili su u produžetku Memphis Grizzliese s tijesnih 97-94. Washington Wizardsi su pokleknuli u gostima u Chicagu, izgubivši sa 90-97. Više sreće u gostima imali su Toronto Raptorsi, koji su u Milwaukeeju odnijeli pobjedu od 106-102.